Aḥric amenzu Iferdisen n tesnarrayt akked d teẓri azal n tirga, n tayri, n tidukkla akked tudert1. Aṭas n wawal i d-yellan ɣef tewsit2 n udlisagi ageldun amecṭuḥ, llan wid i d-yeqqaren d taneqqist i aɣ-d yemmalen amek ara nexdem ayen yelhan d wamek ara nekkes ayen ndiri. Llan diɣen inagmayen i d-yeqqaren d tawsit n fiction stories i aɣ-d-yettalsen inigen. Anne Dodd tenna-d yewɛer mliḥ i wakken ad as-nefk taggayt, imi yella deg-s aṭas n usexleḍ: tafiluzufit, tamedyazt, asugenakked nniya n warrac imecṭaḥ. Maca amur ameqqran yeqqar-d d tamacahut n warrac imecṭaḥ acku mi ara nɣer abuddu yellan deg tazwara yessebgan-d belli d tamacahut i warrac imecṭaḥ. Rnu ɣer waya mi ara nuɣal ɣer tulmisin n tmacahut3 anda ad d-naf: -Tallit i deg teḍra ur tban ara s telqayt.